Bitė Lietuva

„Bitė Lietuva“ – telekomunikacijų bendrovė, teikianti integruotas mobiliojo ryšio, duomenų perdavimo, interneto ir išmaniosios televizijos paslaugas Lietuvoje.

UAB „Bitė Lietuva“ valdoma „Bitės grupės“. UAB „Bitė Lietuva“ priklauso 100 proc. SIA „Bite Latvija“ ir kitų bendrovių akcijų .

2018 m. duomenimis, bendrovės 4G/4G+ ryšio tinklas apima maždaug 99 proc. Lietuvos teritorijos ir yra tiesiogiai sujungtas su mazgais Amsterdame, Frankfurte, Maskvoje, Stokholme ir Varšuvoje. Tiesioginiu papildomu kanalu „Bitė“ yra sujungusi ir savo tinklus Lietuvoje ir Latvijoje. Šiais „Bitės“ kanalais į užsienį naudojasi bendrovės namų ir verslo klientai. Tarp pastarųjų – ir kiti šalies interneto tiekėjai, kurie savo klientų užklausas į kitų šalių tarnybines stotis nukreipia per „Bitės“ tinklą.

Istorija 
 1995 m. įkurta UAB „Bitė GSM“ ir tapo šalyje antrąja mobiliojo ryšio operatore, pradėjusia teikti GSM paslaugas.
 1997 m. Lietuvoje pirmoji pristatė išankstinio mokėjimo paslaugą „Labas“, veikiančią iki šiol.
 2003 m. bendrovė tapo mobiliojo ryšio operatoriaus „Vodafone“ partnere.
 2004 m. Lietuvoje pirmoji pristatė 2,5G (Edge) kartos tinklą.
 2006 m. Lietuvoje pirmoji pristatė 3,5G (3G-HSDPA) kartos tinklą.
 2014 m. Lietuvoje pristatė 4G+ (LTE-Advanced) kartos tinklą., 
 2017 m. prisijungė prie iniciatyvos „Kompiuteriukai vaikams“ ir tapo pagrindine projekto partnere .
 2019 m. pirmoji Lietuvoje pradėjo siūlyti virtualios eSIM paslaugą.
 2020 m. pirmoji iš Lietuvos operatorių JAV rinkoje aktyvuoja naują daiktų interneto technologiją – LTE CAT-M1 .
 2020 m. įsigijo „Telecentro“ interneto, duomenų perdavimo ir IPTV verslą, plėtojamą su „Mezon“ prekės ženklu .
 2020 m. kartu su partneriais pirmoji įgyvendino NB-IoT technologijos komercinį projektą Baltijos regione .
 2020 m. viena pirmųjų Rytų Europoje įdiegė spartinančiąją „Apple“ duomenų saugyklą .
 2020 m. pristatė televizijos paslaugą „Go3 | BITĖ“ .
 2021 m. pirmoji Lietuvoje ir visame Baltijos regione aktyvavo siaurajuosčio interneto (LTE CAT-M) technologiją .
 2021 m. skaitmeninės palydovinės televizijos paslaugas teikianti bendrovė „Home3”, iki tol valdoma kitos „Bitės grupės“ įmonės „TV Play Baltics“, 2021 m. prijungta prie „Bitės“. 
2021 m. dukterinės „Bitė Lietuva“  bendrovės UAB „Bitės salonų tinklas"  ir UAB „Eurocom“ prijungtos prie pagrindinės bendrovės.

Laimėjimai 
 UAB „Slapto pirkėjo tyrimai“, dirbantys su prekės ženklu „Dive Lietuva“, 2019 m. „Bitę“ pripažino geriausiai klientus aptarnaujančia telekomunikacijų bendrove Lietuvoje .
 Tarptautiniame personalo valdymo konsultantų „Kincentric“ tyrime „Bitė Lietuva“ 2019 m. vienintelė Lietuvoje buvo įrašyta į Europos TOP darbdavių gretas  ir 2020 m. antrus metus iš eilės pelnė šio tyrimo geriausio darbdavio vardą bei gavo „Best Employers 2020“ titulą .
 2021 m. penktus metus iš eilės pelnė portalo „CV Online“ TOP darbdavio apdovanojimą kaip įmonė, nuolat skirianti dėmesį darbuotojams ir darbuotojų gaunamoms naudoms
 Išrinkta stipriausia Lietuvos technologijų sektoriaus bendrove dienraščio „Verslo žinios“ apdovanojimuose „Sektorių lyderiai 2020“. Šį apdovanojimą pelnė trečią kartą per paskutinius penkerius metus .

„GO3 | BITĖ“ 
„Bitė“ 2020 m. pristatė televizijos paslaugą „Go3 | BITĖ. „Go3 | BITĖ“ – tai vaizdo transliacijų internetu platforma, kuriai pakanka mobiliojo interneto ir ja galima naudotis išmaniuosiuose telefonuose, planšetiniuose ir įprastuose kompiuteriuose ar išmaniuosiuose televizoriuose. Taip pat dominantį turinį galima parsisiųsti iš anksto ir žiūrėti ten, kur nėra interneto ryšio.

Lankytojai gali rinktis iš daugiau nei 7 tūkst. valandų įvairaus turinio – populiarių užsienio ir Lietuvos filmų, serialų, bei tiesiogiai stebėti daugiau nei 40 televizijos kanalų .

„Labas“ 
„Labas“ – 1997 m. pristatyta ir iki šiol teikiama „Bitės“ išankstinio apmokėjimo paslauga. Tai buvo pirmoji tokio tipo išankstinio apmokėjimo paslauga Lietuvoje.

Išnašos

Nuorodos 
 Bitė Lietuva
 Bitė Group

Lietuvos telekomunikacijų bendrovės

Lietuvos telekomunikacijų bendrovės